Wayi bɔ́ kǎd naa: Ǹtondôbə a kɔ́bɔ nâ: Yə bâkuku m̀bəg, təge dúgán tə́bə ? Yə bálūlum mvús, təge dúgan vəŋan ? 5Ású dzé áyɔ̌ŋ tē á nə́ álɛ̌d nā, ású dzé Yērúzalɛm a nə́ kɔ́m ésə hə alɛ̌d alɛ̌d ? Bə́ yə́mə ai mədúgan á kpím, bâbɛn vəŋan. 6Mə bíe yǎ ai okála: báfālā kig tɔ mǎn ebúg ziŋ yǎ á nə̄ áfǐb, tɔ mod ǎ sīngī kig abé díé, a kɔ́bɔ̄gɔ nâ: « Mə ngábɔ dzé ! » Bɔ́ bə́sə bádūgan mim̀bíl á məzěn mábán, anə́ ékabilí yā yábumi m̀bíl á bītá. 7Tɔ engudu ónɔnɔ́ á yób a yəm abog díé, zum fəbə, tɔ ndele, tɔ ndə́ŋ ndə́ŋ miǹkɔdɔgɔ, bâbig abǒg məsob mábán. Á kə̄ kwī, ayɔŋ dáma dɔ́ lâyə̌m kig sósōō Ǹtondôbə.